**Nyregistrerte og bruktimporterte traktorer**

Årstall 1993-2014 og anslag 2015

Figur 1 viser antall nyregistrerte og bruktimporterte traktorer i perioden 1993-2014 og anslag for 2015 basert på utviklingen hittil i år.

Figur 1

Kilde: Opplysningsrådet for veitrafikken

Både antall nyregistreringer og bruktimporten er i dag på omtrent samme nivå som for 20 år siden.

Det kan se ut som nyregistreringene "svinger" mer enn bruktimporten, men relativt sett, dvs. i forhold til antallet traktorer, er det importen som svinger mest. Det fremgår av figur 2, der vi har *indeksert* tidsutviklingen.

Figur 2

Kilde: Opplysningsrådet for veitrafikken

Nyregistreringene går i bølger med bølgetopper i 1996, 2006 og 2011; men trendveksten over hele perioden er *bare såvidt over null*.

Bruktimporten viser en helt annen utvikling. Frem til 2011 steg den med 10 prosent i gjennomsnitt per år. Oppgangen var særlig sterk mot slutten av perioden. *Etter* 2011 har bruktimporten *sunket* med hele 30 prosent per år. Det er en *brattere nedtur* enn *oppturen* før 2011.

Månedstall hittil i år sammenlignet med i fjor

Både antall nyregistrerte og bruktimporterte traktorer var *lavest i juli* begge årene. Men måneden med *flest registreringer* varierte. For begge gruppene var "toppmåneden" en av vintermånedene i fjor og en av vårmånedene i år.

Figur 3

Kilde: Opplysningsrådet for veitrafikken

Figur 4

Kilde: Opplysningsrådet for veitrafikken

Endring fra i fjor til i år

Figur 5

Kilde: Opplysningsrådet for veitrafikken

Figur 6

 Kilde: Opplysningsrådet for veitrafikken

I tre av de åtte første månedene i år, februar, mars og august, *økte* nyregistreringene, de øvrige månedene viser nedgang. For hele perioden januar-august var det 61 færre nyregistreringer i år enn i fjor, en nedgang på 3,1 prosent.

Bruktimporten viser nedgang *alle åtte måneder* hittil i år sammenlignet med i fjor. For hele perioden januar-august ble det importert 75 færre brukte traktorer i år enn i fjor, en nedgang på hele 36,6 prosent.

Den sterke nedgangen i bruktimporterte traktorer har ført til at deres andel av totalen har fortsatt å synke. Se figur 7. Andelen bruktimport var på topp med 20,0 prosent i 2010, og har sunket til 6,4 prosent i år. Det er samme andel som for 20 år siden.

Figur 7

Kilde: Opplysningskontoret for veitrafikken